open-index/open-wikipedia-markdown huggingface dataset:
Game Maker

Το **GameMaker** είναι ένα εκπαιδευτικό εργαλείο, το οποίο μπορεί να διδαχθεί σε παιδιά πρωτοβάθμιας εκπαίδευσης τις βασικές έννοιες του προγραμματισμού, με διασκεδαστικό τρόπο. Δημιουργήθηκε από τον καθηγητή του πανεπιστημίου της Ουτρέχτης, Δρ. Μαρκ Όβερμαρς.

Επιπλέον, όταν ο μαθητής αποκτήσει όλες τις ικανότητες και τη βασική εμπειρία από το σχολείο (για παράδειγμα, στην Ελλάδα, από τη πρώτη του επαφή στον προγραμματισμό στην Γ' Λυκείου, μέσω του μαθήματος "Ανάπτυξη Εφαρμογών σε Προγραμματιστικό Περιβάλλον"), αυτό το πρόγραμμα, μπορεί να χρησιμοποιηθεί για περαιτέρω εξάσκηση στον τομέα του προγραμματισμού, μέσω δημιουργικών, ψυχαγωγικών και καλλιτεχνικών ενασχολήσεων με το GameMaker. Το GameMaker χρησιμοποιείται ήδη σε πολλά μεγάλα σχολεία ανά τον κόσμο και συνεχώς επεκτείνεται σε περισσότερα.

Το πρόγραμμα χρησιμοποιεί, μεταξύ άλλων, το ευρέως γνωστό περιβάλλον αντικειμενοστρεφούς προγραμματισμού. Μπορεί να προσθέσει γνώσεις στο δημιουργικό και καλλιτεχνικό τομέα, και τέλος στις έννοιες της τέχνης που αφορούν στο σχεδιασμό βιντεοπαιχνιδιών στον υπολογιστή.

Περιέχει προεγκατεστημένη συλλογή βιβλιοθηκών (libraries) η οποία μπορεί να επεκταθεί, με τη μορφή "Drag & Drop" στοιχείων, καθώς και γράφοντας ο ίδιος ο χρήστης σενάρια (scripts). Το σύστημα "Drag & Drop" είναι αυτό που συστήνεται για παιδιά πρωτοβάθμιας εκπαίδευσης. Επίσης, το GameMaker διαθέτει μία γλώσσα προγραμματισμού (GameMaker Language ή GML) στην οποία μπορεί να εξασκηθεί οποιοσδήποτε διαθέτει τις βασικές γνώσεις προγραμματισμού, ακολουθώντας την προγραμματιστική σύνταξη την οποία έχει μάθει ή στην οποία αρέσκεται.

## Εκδόσεις
Το GameMaker: Studio είναι, μέχρι στιγμής, η πιο καινούρια και η πιο καλή έκδοση του GameMaker. Κυκλοφόρησε στις 22 Μαΐου 2012. Το πρόγραμμα είναι διαθέσιμο σε τέσσερις εκδόσεις:

**GameMaker: Studio Free*
Η μόνη δωρεάν έκδοση του GM:S. Επιτρέπει στο χρήστη να δημιουργήσει παιχνίδια για Windows και Mac OS X, αλλά με αρκετούς περιορισμούς.

**GameMaker: Studio Standard*
Είναι σαν την δωρεάν έκδοση, μόνο που δεν έχει κανέναν περιορισμό.

**GameMaker: Studio Professional*
Δεν έχει κανέναν περιορισμό και περιέχει πολλά περισσότερα στοιχεία από την Standard έκδοση. Αυτή η έκδοση επιτρέπει στο χρήστη να κατασκευάσει παιχνίδια για Windows και Mac OS X, και προσφέρει τη δυνατότητα να πληρωμής επιπλέον χρημάτων για τη δημιουργία παιχνιδιών και για HTML5, Android, iOS (iPhone, iPad, iPod), Ubuntu και Windows Phone 8.

**GameMaker: Studio Master Collection*
Είναι ακριβώς ίδια με την Professional, ωστόσο δεν χρειάζεται να δοθούν παραπάνω χρήματα για τη δημιουργία παιχνιδιών για HTML5, Android, iOS (iPhone, iPad, iPod), Ubuntu και Windows Phone 8.

## Εξωτερικοί σύνδεσμοι
* Επίσημη ιστοσελίδα YoYoGames
* Επίσημο forum YoYoGames 
* Επίσημη ιστοσελίδα YoYoGames με παιχνίδια κατασκευαστών για Windows.
* Επίσημο wiki του YoYo Games

## Παραπομπές


Κατηγορία:Οπτικές γλώσσες προγραμματισμού
Κατηγορία:Εργαλεία ανάπτυξης παιχνιδιών
Αθλητική Κυριακή

Η **Αθλητική Κυριακή** είναι η μακροβιότερη αθλητική εκπομπή στην ελληνική τηλεόραση. Μεταδίδεται κάθε Κυριακή βράδυ. Η εκπομπή προβάλει την αγωνιστική κίνηση της Super League (Α΄ Εθνική), της Super League 2 (Β' Εθνική), της Α1 του μπάσκετ ανδρών, όλα τα αγωνίσματα της εβδομάδας που διανύεται καθώς και στιγμιότυπα από αγώνες ξένων πρωταθλημάτων.

## Ιστορικό
Η εκπομπή ξεκίνησε να προβάλλεται στις 27 Φεβρουαρίου του έτους 1972 και αντικατέστησε την εκπομπή Ματιές στα σπορ η οποία μεταδιδόταν μέχρι τότε. Ο πρώτος παρουσιαστής μέχρι το 1983 ήταν ο Γιάννης Διακογιάννης, έχοντας αρκετούς συμπαρουσιαστές στο πλευρό του όπως ο Βαγγέλης Φουντουκίδης, ο Γιάννης Μαμουζέλος, ο Χρήστος Σωτηρακόπουλος, ο Νίκος Κατσαρός κ.ά.. Πολλοί αθλητικοί δημοσιογράφοι έχουν παρουσιάσει την εκπομπή. 

Για την σεζόν 2025/2026 την εκπομπή παρουσιάζουν ο Πέτρος Μαυρογιαννίδης με την Χριστίνα Βραχάλη.

Μετά το κλείσιμο της ΕΡΤ, η εκπομπή προβάλλεται βραχύχρονα. Οι απολυμένοι εργαζόμενοι που παρέμεναν στο Ραδιομέγαρο της ΕΡΤ ξεκίνησαν εκ νέου την προβολή ζωντανών εκπομπών της Αθλητικής Κυριακής στις γνωστές ώρες προβολής της. Ταυτόχρονα, η ΔΤ, ο μεταβατικός φορέας ραδιοτηλεόρασης της Ελλάδας, ξεκίνησε με την σειρά της την προβολή της Αθλητικής Κυριακής τις ίδιες ώρες με αυτήν της ΕΡΤ, μέχρι τις 4 Μαΐου 2014, όπου το κανάλι έκλεισε. Μετά την εισβολή των ΜΑΤ στο Ραδιομέγαρο στις 7 Νοεμβρίου, η ΕΤ3 ανέλαβε την μετάδοση των εκπομπών, αφού η ΕΤ3 δεν εκπέμπει από το Ραδιομέγαρο. Ταυτόχρονα η ΝΕΡΙΤ ξεκίνησε εκ νέου τις εκπομπές της Αθλητικής Κυριακής. Παρόλα αυτά, σύμφωνα με την ιστοσελίδα ertopen.com, η Αθλητική Κυριακή εκπέμπει παράνομα από τη ΝΕΡΙΤ, καθώς δεν έχει τα απαραίτητα δικαιώματα για τον τίτλο. Μετά το άνοιγμα της ΕΡΤ η εκπομπή επέστρεψε με νέο σήμα και τους ίδιους παρουσιαστές που είχε πριν το κλείσιμο της ΕΡΤ.

Διευθυντές Παραγωγής είναι οι Κώστας Κωτσιάβρας και Δημήτρης Κυριόπουλος. Στην σκηνοθετική ομάδα είναι οι Γιάννης Γεωργιουδάκης, Ηλίας Φέξης και Βικτωρία Καλογιάννη.

Σήμα κατατεθέν της εκπομπής η μουσική έναρξης και λήξης την οποία έχει γράψει ο μουσικοσυνθέτης Χρήστος Λεοντής το 1969 και ακούγεται μέχρι σήμερα.

## Παραπομπές


## Εξωτερικοί σύνδεσμοι
*Η επίσημη σελίδα της εκπομπής στο Facebook
*Όλα τα επεισόδια της εκπομπής

Κατηγορία:Εκπομπές ΕΡΤ
Νίκος Καλλιανέσης

Ο **Νίκος Καλλιανέσης** (6 Αυγούστου 1894 - 25 Μαΐου 1975) ήταν Έλληνας αξιωματικός του Βασιλικού Ναυτικού και ιδρυτής των εκδόσεων Κέδρος.

## Βιογραφία
Γεννήθηκε στην Κύμη Ευβοίας. Ήταν απόφοιτος της Σχολής Ναυτικών Δοκίμων και υπηρέτησε ως αξιωματικός στο Βασιλικό Ναυτικό. Εξαιτίας της συμμετοχής του στο στρατιωτικό κίνημα των Βενιζελικών το 1935 συνελήφθη και καταδικάστηκε σε ισόβια. Αν και αμνηστεύθηκε λίγο αργότερα, συνελλήθη ξανά από την δικτατορία Μεταξά και εξορίστηκε στη Σκύρο και την Κύμη, όπου και γνώρισε τη Νανά Καλλιανέση, την οποία και παντρεύτηκε το 1938. Κατά τη διάρκεια της γερμανικής κατοχής ανέπτυξε αντιστασιακή δράση συμμετέχοντας σε οργανώσεις αξιωματικών με σκοπό να σαμποτάρουν πλοία του Άξονα και το 1942 διέφυγε στη Μέση Ανατολή, όπου υπηρέτησε με τον βαθμό του πλωτάρχη ως κυβερνήτης αντιτορπιλικού. Εκεί έλαβε μέρος στη στάση των αριστερών αξιωματικών του Πολεμικού Ναυτικού, τον Απρίλιο του 1943 στην Αλεξάνδρεια με αποτέλεσμα την αποστρατεία του, τον εγκλεισμό του στο στρατόπεδο της Ελ Ντάμπα και την καταδίκη σε ισόβια.

Μετά την χορήγηση αμνηστίας επέστρεψε στην Αθήνα για να συλληφθεί πάλι το 1948 λόγω των αριστερών φρονημάτων του. Εκτοπίστηκε στην Ικαρία, τη Μακρόνησο και τον Αϊ - Στράτη μέχρι το 1952, οπότε και αφέθηκε ελεύθερος. Το 1954 μαζί με τη σύζυγό του δημιούργησαν τις εκδόσεις Κέδρος. Στα τέλη του 1961 λόγω της κακής οικονομικής κατάστασης του Κέδρου, αναγκάστηκε να μπαρκάρει ως πλοίαρχος στο εμπορικό ναυτικό. Η αποχώρησή του τόνωσε τον εκδοτικό οίκο καθώς η αυστηρότητά του κρατούσε σε απόσταση μεγάλη μερίδα συγγραφέων. Το 1964, ύστερα από σοβαρό ατύχημα που είχε, επέστρεψε στην Αθήνα.

Απεβίωσε τον Μάϊο του 1975 στην Αθήνα και δεν είχε παιδιά.

## Παραπομπές


Κατηγορία:Έλληνες εκδότες
Κατηγορία:Έλληνες αξιωματικοί του Πολεμικού Ναυτικού
Νικόλαος Παπανικολάου

Ο **Νικόλαος Παπανικολάου** ήταν Έλληνας πολιτικός.

Σπούδασε ιατρική και φιλοσοφία και άσκησε το ιατρικό επάγγελμα στην Κύμη. Ασχολήθηκε με την πολιτική διατελώντας για μεγάλο χρονικό διάστημα δήμαρχος Κύμης και βουλευτής Ευβοίας & Καρυστίας.

Ήταν παντρεμένος με την Μαρία Κριτσούτα και είχε αποκτήσει αρκετά παιδιά μεταξύ των οποίων τον Γεώργιο, διάσημο ιατρό, γνωστό και από το τεστ Παπ, την Νίνα κ.α. Κόρη της Νίνας ήταν η εκδότρια Νανά Καλλιανέση.

## Παραπομπές


Κατηγορία:Δήμαρχοι ελληνικών πόλεων
Κατηγορία:Βουλευτές Ευβοίας
Κατηγορία:Βουλευτές Καρυστίας
Κατηγορία:Έλληνες ιατροί του 19ου αιώνα
Κατηγορία:Έλληνες ιατροί του 20ού αιώνα
Βρωμαλυκές Αιτωλοακαρνανίας

Οι **Βρωμαλυκές** είναι νησίδα που βρίσκεται στη δυτική πλευρά της λιμνοθάλασσας Μεσολογγίου της οποίας τα εδάφη πλημμυρίζουν ανά τακτά χρονικά διαστήματα. Είναι ακατοίκητη. Πρόκειται για χώρο με φυσικές αλυκές.

## Παραπομπές


## Εξωτερικοί σύνδεσμοι
* Iστοσελίδα Φορέα Διαχείρισης Λιμνοθάλασσας Μεσολογγίου . fdlmes.gr. Ανακτήθηκε: 19/03/2015.
* Βρωμαλυκές. wikimapia.org

Κατηγορία:Νησιά του Πατραϊκού κόλπου
Κατηγορία:Ακατοίκητα νησιά
Κατηγορία:Δήμος Ιεράς Πόλεως Μεσολογγίου
Τενορίτης

Ο **τενορίτης** είναι ορυκτό οξείδιο του χαλκού που φέρεται με το χημικό τύπο **CuO**.

Απαντάται σε μορφή γκριζοχάλκινων κρυστάλλων με μεταλλική λάμψη. Θεωρείται προϊόν τόσο υδροθερμικής οξείδωσης, όπου εμφανίζεται συχνά με χρυσόκολλα και ανθρακικά άλατα χαλκού (όπως αζουρίτης και μαλαχίτης), όσο και εξάχνωσης λάβας, μαζί με άλλα άλατα χαλκού και χλωριούχα άλατα αλκαλίων, όπου και εντοπίζεται ως συμπαγής μάζα κυρίως στη ζώνη οξείδωσης των σύνθετων φλεβικών κοιτασμάτων του χαλκού των γεωδών αποθέσεων της  γνωστής ποικιλίας με το όνομα μελακονίτες.

Κρύσταλλοι του ορυκτού αυτού έχουν εντοπιστεί παρά τα ηφαίστεια Βεζούβιος, Αίτνα  στην Ιταλία, στο Λοστουίδιελ στη Κορνουάλη (Αγγλία), ενώ σε μεγάλη αφθονία απαντάται στην Ουέρτα ντε Αρίμπα του Μπούργκος (Ισπανία) και στο Μπίσμπη της Αριζόνας (ΗΠΑ). Στην Ελλάδα ανευρίσκεται στα μεταλλεία του Λαυρίου, στην Άνδρο και τη Μήλο.

Το όνομά του έλαβε από τον Ιταλό ορυκτολόγο Μικέλε Τενόρε (1780-1861)

## Δείτε επίσης
* Κατάλογος ορυκτών
* Κατάλογος ορυκτών και πετρωμάτων της Ελλάδας
* Κατάλογος ορυκτών των μεταλλείων Λαυρίου

## Πηγές
* *Εγκυκλοπαίδεια Πάπυρος Larousse Britannica*, τόμ.57ος, σελ.69.

Τενορ
923 Χερλούγκα

Η **Χερλούγκα** (*Herluga*) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,372. Ανακαλύφθηκε το 1919 από τον Γερμανό αστρονόμο Καρλ Ράινμουτ, που παρατηρούσε από τη Χαϊδελβέργη.

## Φυσικά χαρακτηριστικά
Η μέση διάμετρος της Χερλούγκα εκτιμάται σε 32,48 χιλιόμετρα. Ο φασματικός τύπος της είναι άγνωστος, ενώ το άλβεδό της είναι 0,042. Είναι άγνωστο αν και με ποια περίοδο περιστρέφεται η Χερλούγκα  γύρω από τον εαυτό της.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Χερλουγκα
925 Αλφονσίνη

Η **Αλφονσίνη (Alphonsina)** είναι ένας αστεροειδής της Κύριας Ζώνης Αστεροειδών, με απόλυτο μέγεθος (όπως ορίζεται για το Ηλιακό Σύστημα) 8,125. Ανακαλύφθηκε το 1920 από τον Ισπανό αστρονόμο Χοσέπ Κόμας Σολά, που παρατηρούσε από τη Βαρκελώνη, και πήρε το όνομά της προς τιμή του βασιλιά της Λεόν και Καστίλλης Αλφόνσου Ι΄ του Σοφού (13ος αιώνας), αλλά και του βασιλιά της Ισπανίας Αλφόνσου ΙΓ΄ (20ός αιώνας).

## Φυσικά χαρακτηριστικά
Η μέση διάμετρος της Αλφονσίνης εκτιμάται σε 54,34 χιλιόμετρα. Ο φασματικός τύπος της είναι **S** (λιθώδης), ενώ το άλβεδό της είναι 0,279. Η Αλφονσίνη περιστρέφεται γύρω από τον εαυτό της μία φορά κάθε 7 ώρες και 53 λεπτά.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Αλφονσινη
Τελεράν

Με την διεθνή ονομασία **Teleran**, προφέρεται *Τελεράν*, ή *Τέλιραν* φέρεται ιδιαίτερο σύστημα πλοήγησης της αεροναυτιλίας.

## Περιγραφή
Πρόκειται για ένα σύστημα συνδυασμού Τηλεόρασης – Ραντάρ – Πλοήγησης με το οποίο είναι εφοδιασμένοι επίγειοι σταθμοί ραντάρ κυρίως των Πύργων Ελέγχου των αεροδρομίων. Με το σύστημα αυτό ανιχνεύονται οι προσεγγίζοντες στόχοι (αεροπλάνα), καθώς και αυτά που κινούνται εντός των αεραγωγών όπου δια τηλεοπτικών εικόνων μεταβιβάζονται στους πιλότους προκειμένου ο καθένας να έχει μία οπτική εικόνα της δικής του θέσης και παράλληλα των θέσεων των άλλων αεροσκαφών που ίπτανται στην ίδια περιοχή.

Το όνομα Τελεράν είναι αρκτικόλεξο της πλήρους ονομασίας "**Tele**vision **r**adar **a**ir **n**avigation" του συστήματος.

## Παραπομπές


Κατηγορία:Αεροπορία
Κατηγορία:Εξοπλισμός αερολιμένων
927 Ρατισβόνη

Η **Ρατισβόνη (Ratisbona)** είναι αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 9,086. Ανακαλύφθηκε το 1920 από τον Γερμανό αστρονόμο Μαξ Βολφ, που παρατηρούσε από τη Χαϊδελβέργη, και πήρε το όνομά του από τη λατινική ονομασία της γερμανικής πόλεως Ρέγκενσμπουρκ.

## Φυσικά χαρακτηριστικά
Η μέση διάμετρος της Ρατισβόνης εκτιμάται σε 67,56 χιλιόμετρα. Ο φασματικός τύπος της είναι άγνωστος, ενώ το άλβεδό της είναι 0,059. Η Ρατισβόνη περιστρέφεται γύρω από τον εαυτό της μία φορά κάθε 12 ώρες και 59,6 λεπτά.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Ρατισβονη
Σπύρος Νικολάου

Ο **Σπύρος Νικολάου** (γεννημένος το 1950) είναι Έλληνας απόστρατος στρατιωτικός και πολιτικός, και από την 1η Ιανουαρίου 2011 δήμαρχος Θηβαίων.

## Βιογραφικό
Γεννημένος στο Άρμα Βοιωτίας ο Νικολάου ολοκλήρωσε τις γυμνασιακές του σπουδές στη Θήβα το 1968, και εισήχθη στην Ανωτάτη Βιομηχανική Σχολή Πειραιώς, στο *Τμήμα Διοίκησης Επιχειρήσεων*. Το 1969 εισήχθη στην Στρατιωτική Σχολή Ευελπίδων και το 1973 ορκίστηκε Ανθυπολοχαγός Πυροβολικού.

Υπηρέτησε για 37 χρόνια στο Στρατό Ξηράς και τελείωσε όλα τα σχολεία του Πυροβολικού. Επίσης είναι απόφοιτος της *Σχολής Πληροφοριών της Ανωτάτης Σχολής Πολέμου* και της *Σχολής Εθνικής Άμυνας*.

Το 2006 αποστρατεύθηκε με τον βαθμό του Αντιστράτηγου και την περίοδο 2007-10 διετέλεσε Δημοτικός Σύμβουλος.

Στις δημοτικές εκλογές του 2010 εκλέχθηκε Δήμαρχος του Καλλικρατικού Δήμου Θηβαίων με ποσοστό 61,96% έναντι 38,04% του αντιπάλου του, πρώην δημάρχου Νικόλαου Σβίγγου. Στις δημοτικές εκλογές του 2014 επανεξελέγη Δήμαρχος Θηβαίων. 

## Πηγές
*Βιογραφικό στην ιστοσελίδα του δήμου Θηβαίων

Κατηγορία:Έλληνες πολιτικοί-επέκταση
Κατηγορία:Δήμαρχοι της Θήβας
Κατηγορία:Έλληνες αξιωματικοί του πυροβολικού
PC SYSTEMS

Η **PC SYSTEMS** (Συστήματα Μικροϋπολογιστών) ήταν ελληνική εταιρεία η οποία δραστηριοποιούταν στο χώρο της Πληροφορικής από το 1987 έως το 2016 και ήταν μέλος της ΣΕΠΕ. Ήταν  εισηγμένη στο Ελληνικό Χρηματιστήριο από τον Απρίλιο του 2000 (ASE: PSYST). Βασικός μέτοχος της εταιρείας ήταν ο εφοπλιστής Γιώργος Οικονόμου.

Τα γραφεία της επιχείρησης βρισκόταν στην Αθήνα, σε ιδιόκτητο – κεντρικό κτίριο στην Μεταμόρφωση Αττικής. Οι υπηρεσίες της εταιρείας κάλυπταν όλο τον χώρο της  πληροφορικής στην Ελλάδα όπως είναι οι τηλεπικοινωνίες, ιντερνέτ, συμβουλευτικές υπηρεσίες στο χώρο των υπολογιστών, ανάπτυξη λογισμικού κ.α.. 

Επίσης η **PC SYSTEMS** είχε παρουσία και στο χώρο της υγείας, μέσω του τομέα της ιατρικής τηλεμετρίας (ανάπτυξη λογισμικού τηλεϊατρικής).

## Παραπομπές


## Εξωτερικοί σύνδεσμοι
* Επίσημη ιστοσελίδα της εταιρείας

Κατηγορία:Εταιρίες εισηγμένες στο Χρηματιστήριο Αθηνών
Κατηγορία:Ελληνικές επιχειρήσεις
Κατηγορία:Ελληνικά εμπορικά σήματα
Ρόγκο ρόγκο

thumb|Μία επιγραφή ρόγκο ρόγκο

Το **ρόγκο ρόγκο** (Αγγλ:rongorongo), ή και **κο χάου ρόγκο ρόγκο** (ko hau rongorongo), είναι ένα σύστημα γραφής που ανακαλύφθηκε στο Νησί του Πάσχα. Πρόκειται για μία γραφή βουστροφηδόν  που για την ώρα εξακολουθεί να μην έχει καταστεί δυνατόν να αποκρυπτογραφηθεί.

Υπάρχει η θεωρία ότι η γραφή αυτή αναπτύχθηκε από τους κατοίκους  μετά την ανακάλυψη του νησιού του Πάσχα το 1770 από ισπανούς θαλασσοπόρους. Πιθανολογείται ότι οι κάτοικοι επηρεάστηκαν από τους Ευρωπαίους (Ισπανούς και Ολλανδούς) και ανέπτυξαν το δικό τους σύστημα γραφής το οποίο με την πάροδο του χρόνου δεν χρησιμοποιήθηκε και ξεχάσθηκε.   

Το νησί του Πάσχα είναι το μοναδικό στην περιοχή του Νοτίου Ειρηνικού στο οποίο έχουν βρεθεί τέτοιου είδους επιγραφές. Το ρόγκο ρόγκο δεν είναι ιερογλυφικό σύστημα γραφής, σε αντίθεση με ό,τι μπορεί να φανεί. Δεν πρόκειται για απεικόνιση γλωσσικού περιεχομένου, αλλά καταγραφή διαφόρων ειδών πληροφοριών (όπως ποσότητες αποθεμάτων ή αστρονομικές παρατηρήσεις ή ονόματα και γενεαλογίες).
Αυτή η γραφή έμεινε για πολλές δεκαετίες μη αποκρυπτογραφημένη, και μόνο χάρη στις μελέτες του Γερμανού **Thomas Barthel** και στην ανακάλυψη ενός δισκίου που περιείχε ένα **σεληνιακό ημερολόγιο**, το λεγόμενο δισκίο Μαμάρι, μερικά σύμβολα αυτού του συστήματος γραφής έχουν εν μέρει αποκρυπτογραφηθεί.

## Παραπομπές


Κατηγορία:Συστήματα γραφής
Κατηγορία:Ωκεανία
930 Βεστφαλία

Η **Βεστφαλία (Westphalia)** είναι ένας πολύ σκουρόχρωμος αστεροειδής της Κύριας Ζώνης Αστεροειδών, με απόλυτο μέγεθος (όπως ορίζεται για το Ηλιακό Σύστημα) 11,01. Ανακαλύφθηκε το 1920 από τον Γερμανό αστρονόμο Βάλτερ Μπάαντε, που παρατηρούσε από το Μπέργκεντορφ του Αμβούργου, και πήρε το όνομά της από την ομώνυμη περιοχή της Γερμανίας.

## Φυσικά χαρακτηριστικά
Η μέση διάμετρος της Βεστφαλίας εκτιμάται σε 36,48 χιλιόμετρα. Ο φασματικός τύπος της είναι **Ch**, ενώ το άλβεδό της είναι 0,037. Είναι άγνωστο αν και με ποια περίοδο περιστρέφεται η Βεστφαλία γύρω από τον εαυτό της.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Βεστφαλια
931 Χουιτεμόρα

Η **Χουιτεμόρα (Whittemora)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 9,056. Ανακαλύφθηκε το 1920 από τον Γάλλο αστρονόμο Φρανσουά Γκονεσιά, που παρατηρούσε από το Αλγέρι, και πήρε το όνομά της προς τιμή του καθηγητή Τόμας Χουίτμορ (Thomas Whittemore). Η Χουιτεμόρα υπήρξε ο δεύτερος και τελευταίος αστεροειδής που ανεκάλυψε ο συγκεκριμένος αστρονόμος.

## Φυσικά χαρακτηριστικά
Η μέση διάμετρος της Χουιτεμόρας εκτιμάται σε 45,28 χιλιόμετρα. Ο φασματικός τύπος της είναι άγνωστος, ενώ το άλβεδό της είναι 0,170. Η Χουιτεμόρα περιστρέφεται γύρω από τον εαυτό της μία φορά κάθε 19 ώρες και 12 λεπτά, μία αρκετά αργή περιστροφή για αστεροειδή.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Χουιτεμορα
929 Αλγούνδη

Η **Αλγούνδη (Algunde)** είναι ένας αστεροειδής που περιφέρεται στην εσωτερική περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 12,1. Ανακαλύφθηκε το 1920 από τον Γερμανό αστρονόμο Καρλ Ράινμουτ, που παρατηρούσε από τη Χαϊδελβέργη. Η Αλγούνδη ανήκει στην Οικογένεια αστεροειδών της Χλωρίδος.

## Φυσικά χαρακτηριστικά
Ο φασματικός τύπος της Αλγούνδης είναι **S** (λιθώδης). Τα υπόλοιπα φυσικά χαρακτηριστικά της είναι άγνωστα.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Αλγουνδη
Παρόρειο Φλώρινας

Το **Παρόρειο** ή **Παρόρι** (πρώην Μπίτουσα) είναι ορεινό χωριό στο Δήμο Φλώρινας της Περιφέρειας Δυτικής Μακεδονίας. Βρίσκεται 15 χλμ. βόρεια από την πόλη της Φλώρινας στις ανατολικές πλαγιές του όρους Βαρνούντας. Γειτονικοί οικισμοί είναι το Κρατερό, το Εθνικό, ο Ακρίτας και οι Άνω Κλεινές. Ο πληθυσμός του ανέρχεται σε 23 κατοίκους, σύμφωνα με την Απογραφή του 2011. 

## Ιστορία

Οι κάτοικοι του Παρορείου συνέβαλαν ιδιαίτερα στον Μακεδονικό Αγώνα.

## Παραπομπές


Κατηγορία:Χωριά της περιφερειακής ενότητας Φλώρινας
Κατηγορία:Δήμος Φλώρινας
Κατηγορία:Δήμος Κάτω Κλεινών
933 Σούζι

Η **Σούζι (Susi)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,356. Ανακαλύφθηκε το 1927 από τον Γερμανό αστρονόμο Καρλ Ράινμουτ, που παρατηρούσε από τη Χαϊδελβέργη, και πήρε το όνομά της από το όνομα της συζύγου του αστρονόμου Κάζιμιρ Γκραφ.

## Φυσικά χαρακτηριστικά
Η μέση διάμετρος της Σούζι εκτιμάται σε 21,82 χιλιόμετρα. Ο φασματικός τύπος της είναι άγνωστος, ενώ το άλβεδό της είναι 0,071. Είναι άγνωστο αν και με ποια περίοδο περιστρέφεται η Σούζι γύρω από τον εαυτό της.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Σουζι
928 Χίλντρουν

Η **Χίλντρουν (Hildrun)** είναι ένας πολύ σκουρόχρωμος αστεροειδής της Κύριας Ζώνης Αστεροειδών, με απόλυτο μέγεθος (όπως ορίζεται για το Ηλιακό Σύστημα) 9,847. Ανακαλύφθηκε το 1920 από τον Γερμανό αστρονόμο Καρλ Ράινμουτ, που παρατηρούσε από τη Χαϊδελβέργη.

## Φυσικά χαρακτηριστικά
Η μέση διάμετρος της Χίλντρουν εκτιμάται σε 66,48 χιλιόμετρα. Ο φασματικός τύπος της είναι άγνωστος, ενώ το άλβεδό της είναι 0,036. Η Χίλντρουν περιστρέφεται γύρω από τον εαυτό της μία φορά κάθε 14 ώρες και 8 λεπτά.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Χιλντρουν
932 Χουβερία

Η **Χουβερία (Hooveria)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 9,756. Ανακαλύφθηκε το 1920 από τον Αυστριακό αστρονόμο Γιόχαν Παλίζα, που παρατηρούσε από τη Βιέννη, και πήρε το όνομά του από το επώνυμο του προέδρου των ΗΠΑ Χέρμπερτ Χούβερ.

## Φυσικά χαρακτηριστικά
Η μέση διάμετρος της Χουβερίας εκτιμάται σε 33 χιλιόμετρα. Ο φασματικός τύπος της είναι άγνωστος, όπως και το άλβεδό της. Η Χουβερία περιστρέφεται γύρω από τον εαυτό της μία φορά κάθε 30 ώρες, μία πολύ αργή περιστροφή για αστεροειδή.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Χουβερια
Θολή Αιτωλοακαρνανίας

Η **Θολή** είναι ένα μικρό ακατοίκητο νησάκι στον Πατραϊκό κόλπο και στη Λιμνοθάλασσα Μεσολογγίου με έκταση 0,304 τ.χλμ. και επιμηκές σχήμα.  

Πιο συγκεκριμένα μαζί με τις γειτονικές της νησίδες Αγκινάρα, Ανδρούτσος, Έξω Λούρος, Κοίλιαρη, Μουντές, Παναγία, Προκοπάνιστος, Σαχτούρης αποτελούν τη λιμνοθάλασσα Θολής μια από τις έξι ενότητες που διαμορφώνουν τη λιμνοθάλασσα Μεσολογγίου - Αιτωλικού.  

Η νησίδα διαδραμάτισε σημαντικό ρόλο κατά την πολιορκία του Μεσολογγίου το 1826 από τον Οθωμανικό στρατό. 

## Απογραφές πληθυσμού

## Παραπομπές


## Εξωτερικοί σύνδεσμοι
* Iστοσελίδα Φορέα Διαχείρισης Λιμνοθάλασσας Μεσολογγίου. fdlmes.gr. Ανακτήθηκε: 19/03/2015.
* Λιμνοθάλασσα Μεσολογγίου. wikimapia.org

Κατηγορία:Νησιά του Πατραϊκού κόλπου
Κατηγορία:Ακατοίκητα νησιά
Κατηγορία:Δήμος Ιεράς Πόλεως Μεσολογγίου
Πλώσταινα

Η **Πλώσταινα** είναι νησίδα που υπήρχε παλαιότερα στη Λιμνοθάλασσα Μεσολογγίου βορειοδυτικά του Μεσολογγίου η οποία πλέον έχει μπαζωθεί. Είναι μία από τις οκτώ ιστορικές νησίδες που πήραν μέρος στον αγώνα της ανεξαρτησίας, ιδιαίτερα στην πολιορκία του Μεσολογγίου.

## Αποξήρανση
Η αποξήρανση της περιοχής έγινε τη δεκαετία του 1960 και η οικοπεδοποίησή της έφερε στην περιοχή νέους κατοίκους είτε από τα γύρω χωριά που έψαχναν για εργασία ή κατοίκους του Μεσολογγίου που έψαχναν για νέα κατοικία.

Η πρώην νησίδα λειτουργεί ως "προθερμάστρα της αλυκής, με σημαντική επίδραση στο μικροκλίμα της ομώνυμης περιοχής της πόλης του Μεσολογγίου", γεγονός που εποχιακά δημιουργεί συνθήκες δυσφορίας για τους κατοίκους της περιοχής καθώς και  έντονη δυσοσμία.

## Παραπομπές


## Πηγές
* Χριστίνα Ι. Παλαιολόγου, *[https://web.archive.org/web/20180205003534/http://dspace.lib.ntua.gr/dspace2/handle/123456789/38652 Η οργάνωση της κυκλοφορίας στο Μεσολόγγι. Διερεύνηση αρχών και προτεραιοτήτων. Το Μεσολόγγι ποδηλατώντας στο αύριο]*, Διπλωματική εργασία, Εθνικό Μετσόβειο Πολυτεχνείο-Σχολή Πολιτικών Μηχανικών-Τομέας Μεταφορών και Συγκοινωνιακής Υποδομής, Αθήνα 2014.
* Σισία Ρούσση, παρουσίαση με θέμα: "Φ.Δ. Λιμνοθάλασσας Μεσολογγίου. Προτάσεις παρεμβάσεων και διατήρηση καλής κατάστασης στο Εθνικό Πάρκο", Φορέας Διαχείρισης Λιμνοθάλασσας Μεσολογγίου. Ανακτήθηκε: 19/03/2015. (αρχείο pdf)

## Εξωτερικοί σύνδεσμοι
* Iστοσελίδα Φορέα Διαχείρισης Λιμνοθάλασσας Μεσολογγίου . fdlmes.gr. Ανακτήθηκε: 19/03/2015.
*Ηλιοβασίλεμα στη Πλώσταινα Μεσολογγίου στο https://www.youtube.com/
* Πλώσταινα. wikimapia.org

Κατηγορία:Νησιά του Πατραϊκού κόλπου
Κατηγορία:Δήμος Ιεράς Πόλεως Μεσολογγίου
Προκοπάνιστος

Ο **Προκοπάνιστος** είναι μικρό νησάκι στη Στερεά Ελλάδα και τον Πατραϊκό κόλπο.

## Γενικά στοιχεία
Ο Προκοπάνιστος βρίσκεται στην είσοδο της Λιμνοθάλασσας Μεσολογγίου και έχει έκταση 0,669 τ.χλμ. Διοικητικά ανήκει στον Δήμο Μεσολογγίου. Δίπλα του βρίσκεται το νησάκι του Σχοινιά. Ο Προκοπάνιστος μαζί με τα γειτονικά νησιά λειτουργεί τρόπον τινά ως φυσικός κυματοθραύστης της Λιμνοθάλασσας Μεσολογγίου διαχωρίζοντάς τη από τον Πατραϊκό κόλπο. Διοικητικά αναφέρεται επίσημα από το 1961 να απογράφεται στον δήμο Ιεράς Πόλεως Μεσολογγίου και σύμφωνα με την απογραφή 2011 απογράφονται 5 κάτοικοι.

Με το ίδιο όνομα είναι γνωστό και ένα μικρότερο κοντινό νησάκι της λιμνοθάλασσας, όπου βρίσκεται ο ναός της "Παναγίας της Προκοπανιστιώτισσας ή των Νερών", κτισμένη το 1905 πάνω σε πασσάλους. Πάνω στον Προκοπάνιστο υπάρχουν εγκαταστάσεις και εποχιακές κατοικίες ψαράδων. Μάλιστα το 1961 αναγνωρίστηκε σαν οικισμός και προσαρτήθηκε στο Δήμο Μεσολογγίου όπου ανήκει έως σήμερα.

### Απογραφές πληθυσμού

## Εξωτερικοί σύνδεσμοι
* Iστοσελίδα Φορέα Διαχείρισης Λιμνοθάλασσας Μεσολογγίου . fdlmes.gr. Ανακτήθηκε: 19/03/2015.
* Προκοπάνιστος. wikimapia.org

## Παραπομπές


## Πηγές
* Αθανάσιος Παλιούρας, "Μνημεία ευλάβειας ολόγυρα στις λιμνοθάλασσες" στο ΥΠΕΧΩΔΕ-Φορέας Διαχείρισης Λιμνοθάλασσας Μεσολογγίου, *Λιμνοθάλασσα Μεσολογγίου-Αιτωλικού. Διαδρομή στο χρόνο, στο χώρο, στο λόγο, στις τέχνες*, Αθαν. Παλιούρας (επιμ. έκδ.), Τυπογραφείο Typorama-Agenda, Πάτρα 2009, σελ. 117-144.

## Βιβλιογραφία
* ΥΠΕΧΩΔΕ-Φορέας Διαχείρισης Λιμνοθάλασσας Μεσολογγίου, *Λιμνοθάλασσα Μεσολογγίου-Αιτωλικού. Διαδρομή στο χρόνο, στο χώρο, στο λόγο, στις τέχνες*, Αθαν. Παλιούρας (επιμ. έκδ.), Τυπογραφείο Typorama-Agenda, Πάτρα 2009. ISBN 978-960-89724-1-4.

Κατηγορία:Νησιά του Πατραϊκού κόλπου
Κατηγορία:Δήμος Μεσολογγίου
Κατηγορία:Δήμος Ιεράς Πόλεως Μεσολογγίου
Βασιλάδι Αιτωλοακαρνανίας

Το **Βασιλάδι** είναι ένα πολύ μικρό ακατοίκητο νησάκι που βρίσκεται στην είσοδο της Λιμνοθάλασσας Μεσολογγίου λίγο πιο βόρεια από το νησάκι του Αη-Σώστη και δυτικά από τη νησίδα Τουρλίδα.

Ιδιαίτερη είναι η μνεία της συμμετοχής του στην πολιορκία του Μεσολογγίου. Έχει φτιαχτεί τύμβος αφιερωμένος στους πεσόντες της πολιορκίας του Μεσολογγίου, ο οποίος όμως μεταφέρθηκε στη νησίδα του Αη-Σώστη για να διατηρηθεί έχοντας μεγάλη ιστορική σημασία, αφού με την άνοδο της στάθμης της θάλασσας, έχουν απομείνει λιγότερα από 100 τ.μ. γης στο Βασιλάδι. Διοικητικά ανήκει στο Δήμο Μεσολογγίου. 

## Απογραφές πληθυσμού

## Παραπομπές


## Εξωτερικοί σύνδεσμοι
* Iστοσελίδα Φορέα Διαχείρισης Λιμνοθάλασσας Μεσολογγίου . fdlmes.gr. Ανακτήθηκε: 19/03/2015.
* Βασιλάδι. wikimapia.org

Κατηγορία:Νησιά του Πατραϊκού κόλπου
Κατηγορία:Δήμος Μεσολογγίου
Κατηγορία:Δήμος Ιεράς Πόλεως Μεσολογγίου
Κόμμα Αιτωλοακαρνανίας

Το **Κόμμα** (ή **Κόμα**) είναι μικρή ακατοίκητη νησίδα, η οποία βρίσκεται στον Πατραϊκό κόλπο και στη λιμνοθάλασσα Μεσολογγίου, δίπλα στο νησάκι του Αη-Σώστη. Διοικητικά ανήκει στο Δήμο Μεσολογγίου. Αποτελεί μία από τις νησίδες που λειτουργούν ως φυσικός κυματοθραύστης της λιμνοθάλασσας Μεσολογγίου διαχωρίζοντάς τη από τον Πατραϊκό κόλπο.

## Απογραφές πληθυσμού

## Παραπομπές


## Εξωτερικοί σύνδεσμοι
* Iστοσελίδα Φορέα Διαχείρισης Λιμνοθάλασσας Μεσολογγίου. fdlmes.gr. Ανακτήθηκε: 19/03/2015.
* Φάρος Αγίου Σώστη. faroi.com. Ανακτήθηκε: 29/04/2013.
* Αη-Σώστης. wikimapia.org

Κατηγορία:Νησιά του Πατραϊκού κόλπου
Κατηγορία:Ακατοίκητα νησιά
Κατηγορία:Ελληνικές βραχονησίδες
Κατηγορία:Δήμος Μεσολογγίου
Κατηγορία:Δήμος Ιεράς Πόλεως Μεσολογγίου
Άγιος Σώστης Αιτωλοακαρνανίας

Ο **Άγιος Σώστης** (ή **Αη-Σώστης**) είναι ένα μικρό ακατοίκητο νησάκι στον Πατραϊκό κόλπο και στη Λιμνοθάλασσα Μεσολογγίου δίπλα στο νησάκι Κόμμα. Την ονομασία του οφείλει στο ομώνυμο εκκλησάκι που εορτάζει την 7η Σεπτεμβρίου. Λειτουργεί τρόπον τινά ως φυσικός κυματοθραύστης της Λιμνοθάλασσας Μεσολογγίου διαχωρίζοντάς τη από τον Πατραϊκό κόλπο.

## Ιστορία
Είναι γνωστό για τα γεγονότα που συνέβησαν εκεί τόσο κατά την Έξοδο του Μεσολογγίου όσο και στη συμμετοχή που είχε στα Ορλωφικά. Ο πέτρινος παραδοσιακός φάρος στον Άγιο Σώστη χτίστηκε στα 1859 και από το 2001 έχει χαρακτηριστεί, μαζί με αυτόν στη νήσο Οξεία, ως ιστορικό  διατηρητέο μνημείο γιατί *"... πρόκειται για αξιόλογα δείγματα φάρων, σημαντικά για την ιστορία της Ναυσιπλοΐας*. *Οι εν λόγω Φάροι, που έχουν αναπόσπαστα συνδεθεί με την ιστορία της ευρύτερης περιοχής και αποτελούν συγχρόνως σημείο αναφοράς της ιστορικής μνήμης των κατοίκων είναι πολύτιμα κτίσματα για τη μελέτη της ιστορίας της αρχιτεκτονικής"*. Στον Άγιο Σώστη μεταφέρθηκε το μνημείο που είχε στηθεί στη νησίδα Βασιλάδι για λόγους διατήρησής του εξαιτίας της διάβρωσης από την άνοδο της στάθμης της θάλασσας.

## Παραπομπές


## Πηγές
* Αθανάσιος Παλιούρας, "Μνημεία ευλάβειας ολόγυρα στις λιμνοθάλασσες" στο ΥΠΕΧΩΔΕ-Φορέας Διαχείρισης Λιμνοθάλασσας Μεσολογγίου, *Λιμνοθάλασσα Μεσολογγίου-Αιτωλικού. Διαδρομή στο χρόνο, στο χώρο, στο λόγο, στις τέχνες*, Αθαν. Παλιούρας (επιμ. έκδ.), Τυπογραφείο Typorama-Agenda, Πάτρα 2009, σελ. 117-144.

## Βιβλιογραφία
* ΥΠΕΧΩΔΕ-Φορέας Διαχείρισης Λιμνοθάλασσας Μεσολογγίου, *Λιμνοθάλασσα Μεσολογγίου-Αιτωλικού. Διαδρομή στο χρόνο, στο χώρο, στο λόγο, στις τέχνες*, Αθαν. Παλιούρας (επιμ. έκδ.), Τυπογραφείο Typorama-Agenda, Πάτρα 2009. ISBN 978-960-89724-1-4.

## Εξωτερικοί σύνδεσμοι
* Iστοσελίδα Φορέα Διαχείρισης Λιμνοθάλασσας Μεσολογγίου . fdlmes.gr. Ανακτήθηκε: 19/03/2015.
* Φάρος Αγίου Σώστη. faroi.com. Ανακτήθηκε: 08/06/2023.
* Αη-Σώστης. wikimapia.org. Ανακτήθηκε: 14/02/2011.
* GeoHack - Νησίδα Άγιος Σώστης από τον ιστότοπο https://tools.wmflabs.org/geohack

Κατηγορία:Νησιά του Πατραϊκού κόλπου
Κατηγορία:Ακατοίκητα νησιά
Κατηγορία:Δήμος Ιεράς Πόλεως Μεσολογγίου
Φοινικιά Αιτωλοακαρνανίας

Η **Φοινικιά** (ή **Παναγιά της Φοινικιάς**) είναι μία ακατοίκητη νησίδα στον Πατραϊκό κόλπο και στις αλυκές Μεσολογγίου, πολύ κοντά στην ξηρά. Πάνω του υπάρχει ο μικρός ναός της Παναγιάς της Φοινικιάς. Διοικητικά ανήκει στον Δήμο Μεσολογγίου και απέχει 3 χιλιόμετρα από την πόλη.

## Ιστορία
Με την ονομασία Φοινικιά είναι γνωστή και η περιοχή απέναντι από την νησίδα από την οποία πήρε και το όνομα της η νησίδα.

Η νησίδα αποτέλεσε προσφιλή προορισμό για ξεκούραση του Λόρδου Βύρωνα κατά την διαμονή του στην πόλη. Το ξωκλήσι της Παναγιάς της Φοινικιάς κτίστηκε το 1804, στη θέση παλαιότερης παλαιοχριστιανικής βασιλικής.

## Παραπομπές


## Πηγές
* Αθανάσιος Παλιούρας, "Μνημεία ευλάβειας ολόγυρα στις λιμνοθάλασσες" στο ΥΠΕΧΩΔΕ-Φορέας Διαχείρισης Λιμνοθάλασσας Μεσολογγίου, *Λιμνοθάλασσα Μεσολογγίου-Αιτωλικού. Διαδρομή στο χρόνο, στο χώρο, στο λόγο, στις τέχνες*, Αθαν. Παλιούρας (επιμ. έκδ.), Τυπογραφείο Typorama-Agenda, Πάτρα 2009, σελ. 117-144.

## Βιβλιογραφία
* ΥΠΕΧΩΔΕ-Φορέας Διαχείρισης Λιμνοθάλασσας Μεσολογγίου, *Λιμνοθάλασσα Μεσολογγίου-Αιτωλικού. Διαδρομή στο χρόνο, στο χώρο, στο λόγο, στις τέχνες*, Αθαν. Παλιούρας (επιμ. έκδ.), Τυπογραφείο Typorama-Agenda, Πάτρα 2009. ISBN 978-960-89724-1-4.

## Εξωτερικοί σύνδεσμοι
* Iστοσελίδα Φορέα Διαχείρισης Λιμνοθάλασσας Μεσολογγίου . fdlmes.gr. Ανακτήθηκε: 19/03/2015.
* Φοινικιά. wikimapia.org

Κατηγορία:Νησιά του Πατραϊκού κόλπου
Κατηγορία:Ελληνικές βραχονησίδες
Κατηγορία:Νησιά της Αιτωλοακαρνανίας
Κατηγορία:Δήμος Ιεράς Πόλεως Μεσολογγίου
Ντολμάς Αιτωλοακαρνανίας

Ο **Ντολμάς** (ή αλλιώς **Ντουλμάς** ή **Τολμάς**) είναι ακατοίκητη, λασπώδης, νησίδα στον Πατραϊκό κόλπο, όπου βρίσκεται στο τέλος της Λιμνοθάλασσας Μεσολογγίου και στην αρχή αυτής του Αιτωλικού. Σχηματίστηκε από τις προσχώσεις του χειμάρρου της Κρεμαστής στον χώρο δυτικά της Φοινικιάς.

## Ιστορία
Η νησίδα διαδραμάτισε σημαντικό ρόλο κατά την πολιορκία του Μεσολογγίου το 1826. Ήταν οχυρωμένη και αποτελούσε τμήμα της άμυνας του Μεσολογγίου σε στρατηγική θέση.

Στις 28 Φεβρουαρίου 1826 πάνω στον Τολμά έγινε μάχη μεταξύ Ελλήνων και Οθωμανών. Ανάμεσα στους νεκρούς ήταν και ο οπλαρχηγός Γρηγόρης Λιακατάς. Ο Λιακατάς είχε οχυρωθεί στη νησίδα με 300 άντρες από το Αιτωλικό και με 18 κανόνια, προσπαθώντας να ανακόψει τον Οθωμανικό στρατό του Χουσεΐν και να εμποδίσει την πολιορκία του Αιτωλικού και του Μεσολογγίου.

## Αξιοθέατα
Σήμερα στον Ντολμά υπάρχει εκκλησάκι αφιερωμένο στην Παναγία και μνημείο για του πεσόντες της Μάχης του 1826.

Το μνημείο αυτό επισκευάστηκε από τις φθορές τον Ιανουάριο του 2011. Έτυχε ξανά βανδαλισμών τον Μάιο του 2011. Κάθε Φλεβάρη τελείται μνημόσυνο για τους πεσόντες υπερασπιστές της νησίδας.

## Παραπομπές


## Εξωτερικοί σύνδεσμοι
* Iστοσελίδα Φορέα Διαχείρισης Λιμνοθάλασσας Μεσολογγίου . fdlmes.gr. Ανακτήθηκε: 19/03/2015.
* Ντολμάς. wikimapia.org

Κατηγορία:Νησιά του Πατραϊκού κόλπου
Κατηγορία:Ακατοίκητα νησιά
Κατηγορία:Δήμος Ιεράς Πόλεως Μεσολογγίου
Πόρος Αιτωλοακαρνανίας (νησίδα)

:*Για τοποθεσίες κ.λπ. με ίδιο όνομα στην Αιτωλοακαρνανία, δείτε: [[Πόρος Αιτωλοακαρνανίας]]*

Ο **Πόρος** είναι ένα μικρό ακατοίκητο νησάκι, το οποίο βρίσκεται στη Λιμνοθάλασσα Αιτωλικού (ή Νίδοβας) στον Πατραϊκό κόλπο. Χαρακτηρίζεται και ως βαλτονησίδα που σχηματίστηκε από τις προσχώσεις του χειμάρρου της Κρεμαστής στο χώρο δυτικά της Φοινικιάς. Διοικητικά, σύμφωνα με το σχέδιο Καλλικράτης, αποτελεί οικισμό που ανήκει στη δημοτική ενότητα Αιτωλικού του Δήμου Ιεράς Πόλεως Μεσολογγίου ενώ παλιότερα, σύμφωνα με το Σχέδιο Καποδίστριας, ανήκε στο Δήμο Αιτωλικού.

## Ιστορία
Η νησίδα, λόγω της κοντινής απόστασης απόστασης από την πόλη του Αιτωλικού, έπαιξε σημαντικό ρόλο κατά πολιορκία του Μεσολογγίου το 1826 και καταλήφθηκε από τον Οθωμανικό στρατό του Ομέρ Βρυώνη στις 28 Φεβρουαρίου 1826.

## Παραπομπές και υποσημειώσεις


## Εξωτερικοί σύνδεσμοι
* Iστοσελίδα Φορέα Διαχείρισης Λιμνοθάλασσας Μεσολογγίου . fdlmes.gr. Ανακτήθηκε: 19/03/2015.
* Λιμνοθάλασσα Αιτωλικού. wikimapia.org

Κατηγορία:Νησιά του Πατραϊκού κόλπου
Κατηγορία:Ακατοίκητα νησιά
Κατηγορία:Δήμος Αιτωλικού
Κατηγορία:Δήμος Ιεράς Πόλεως Μεσολογγίου
C5H11NO2S

Ο μοριακός τύπος **C<sub>5</sub>H<sub>11</sub>NO<sub>2</sub>S** μπορεί να αναφέρεται στα ακόλουθα ισομερή:

# Μεθειονίνη
# Πενικιλλαμίνη
Πιστοληπτική ικανότητα

Ως **πιστοληπτική ικανότητα** (αγγλικά: *Creditworthiness*) ορίζεται η ικανότητα των επιχειρήσεων να ανταποκρίνονται στις δανειακές τους υποχρεώσεις. Η ικανότητα αυτή προκύπτει από την αξιολόγηση των χαρακτηριστικών των επιχειρήσεων οι οποίες εξετάζονται και αποτυπώνεται συνήθως σε δεκάβαθμη κλίμακα. Σε κάθε ζώνη της κλίμακας αντιστοιχεί συγκεκριμένη πιθανότητα εμφάνισης ασυνέπειας.

## Επενδυτική βαθμίδα
Επενδυτική βαθμίδα ονομάζεται η ικανότητα που αποδίδεται από διεθνείς οίκους αξιολόγησης σε χρεόγραφα και ομόλογα με χαμηλό κίνδυνο αθέτησης πληρωμών και σταθερές ή υψηλές προοπτικές.

## Αξιολόγηση

Κατηγορία:Χρηματοοικονομικά
Κλείσοβα

Η **Κλείσοβα** είναι νησίδα στον Πατραϊκό κόλπο. Απέχει περίπου 2 χλμ. ΝΑ. του Μεσολογγίου και έχει περιφέρεια 300 βημάτων περίπου. Υπάγεται στο Δήμο Μεσολογγίου. 

Βρίσκεται εντός του τμήματος της λιμνοθάλασσας Μεσολογγίου, που φέρει το ίδιο όνομα, δηλαδή Λιμνοθάλασσα Κλείσοβας. Με το ίδιο όνομα μέσα στη λιμνοθάλασσα υπάρχει και ιχθυοτροφείο με επιφάνεια γύρω στα 18.000 στρέμματα. 

Έπαιξε σπουδαίο ιστορικό ρόλο στην αντίσταση της πόλης του Μεσολογγίου κατά των Τούρκων με πιο σημαντικό γεγονός τη γνωστή Μάχη της Κλείσοβας που διεξήχθη στις 25 Μαρτίου 1826. Εκεί βρίσκεται το εκκλησάκι της Αγίας Τριάδας.

## Παραπομπές


## Εξωτερικοί σύνδεσμοι
* 
* Iστοσελίδα Φορέα Διαχείρισης Λιμνοθάλασσας Μεσολογγίου. fdlmes.gr. Ανακτήθηκε: 19/03/2015.
* ΦΙΛΟΤΗΣ - Βάση Δεδομένων για την Ελληνική Φύση: Νησίδα Κλείσοβα και λιμνοθάλασσα Κλείσοβας. filotis.itia.ntua.gr. Ανακτήθηκε: 23/04/2016.
* Κλείσοβα. wikimapia.org

Κατηγορία:Νησιά του Πατραϊκού κόλπου
Κατηγορία:Ελληνικές βραχονησίδες
Κατηγορία:Δήμος Ιεράς Πόλεως Μεσολογγίου
Ποντόλσκ

Το **Ποντόλσκ** (ρωσικά: *Подо́льск*) είναι βιομηχανική πόλη της Ρωσίας, που βρίσκεται στην Περιφέρεια Μόσχας. Βρίσκεται πάνω στον ποταμό Πάκχρα, που είναι παραπόταμος του Μόσκοβα. Είναι η μεγαλύτερη σε πληθυσμό πόλη της Περιφέρειας Μόσχας, με 187.961 κατοίκους σύμφωνα με την απογραφή του 2010.

## Ιστορία
Το Ποντόλσκ δημιουργήθηκε ύστερα από την ανάπτυξη του χωριού Ποντόλ που, κατά τον 18ο αιώνα ανήκε στο Μοναστήρι Ντανίλοφ στη Μόσχα. Έγινε πόλη το 1791 από την Αικατερίνη Β΄ της Ρωσίας, σε μια περίοδο μεγάλης ανάπτυξης στις πόλεις. Πριν από τη Ρωσική Επανάσταση, το Ποντόλσκ ήταν μία από τις πιο βιομηχανοποιημένες πόλεις της Ρωσίας. Η οικογένεια του Βλαντιμίρ Λένιν κατοικούσε στο Ποντόλσκ, ενώ ο ίδιος διέθετε στην πόλη μια μικρή αγροικία. Μάλιστα, είχε μια συνάντηση με σοσιαλδημοκράτες για την ίδρυση της εφημερίδας Ίσκρα. Κατά τη σοβιετική εποχή, ήταν μία από τις μεγαλύτερες βιομηχανοποιημένες πόλεις της Ρωσίας. Το 2000, ιδρύθηκε εκεί μία μεγάλη στρατιωτική βάση. Σήμερα βρίσκεται στην πόλη το Κεντρικό Αρχείο του Ρωσικού Υπουργείου Άμυνας.

## Αδελφοποιημένες πόλεις
*  Άμστετεν, Αυστρία
*  Μπέλτσι, Μολδαβία
*  Μπαρ, Μαυροβούνιο
*  Μπαρίσαβ, Λευκορωσία
*  Τσερνίβτσι, Ουκρανία
*  Χενάν, Κίνα
*  Καβάρνα, Βουλγαρία
*  Κλάντνο, Τσεχία
*  Οχρίδα, ΠΓΔΜ
*  Σαιντ-Ουέν, Γαλλία
*  Σούμεν, Βουλγαρία
*   Σουχούμ, Αμπχαζία, Γεωργία
*  , Τρίερ-Λαντ, Ρηνανία-Παλατινάτο, Γερμανία
*  Βαναντζόρ, Αρμενία
*  Βαρμίνσκο-Μαζούρσκιε, Πολωνία

## Παραπομπές


## Εξωτερικοί σύνδεσμοι
* 

Κατηγορία:Πόλεις του Όμπλαστ της Μόσχας
Λιμνοθάλασσα Κλείσοβας

Βρίσκεται εντός του τμήματος της λιμνοθάλασσας Μεσολογγίου, που φέρει το ίδιο όνομα, δηλαδή Λιμνοθάλασσα Κλείσοβας. 

Η λιµνοθάλασσα της Κλείσοβας βρίσκεται σε γεωγραφικό πλάτος µεταξύ 38°18’ και  38°22’ και γεωγραφικό µήκος µεταξύ 20°26’ και 21°29’ και αποτελεί το νοτιο-ανατολικό άκρο του ευρύτερου οικοσυστήματος της Λιµνοθάλασσας του Μεσολογγίου-Αιτωλικού, καλύπτοντας µία έκταση 2.500 εκταρίων περίπου. Λόγω της κατασκευής οδικού δρόµου από το Μεσολόγγι προς την Τουρλίδα το 1885, η Λιµνοθάλασσα της Κλείσοβας διαχωρίζεται από το υπόλοιπο οικοσύστημα.

## Ιστορικά στοιχεία
Εδώ διεξήχθη το 1826 η Μάχη της Κλείσοβας.

## Δείτε επίσης
* Κλείσοβα

## Παραπομπές


## Βιβλιογραφία
* Χριστίνα Κατσαργύρη, *[http://nemertes.lis.upatras.gr/jspui/handle/10889/818 Μελέτη περιβαλλοντικών παραμέτρων στη λιμνοθάλασσα της Κλείσοβας]*, μεταπτυχιακή εργασία, Πανεπιστήμιο Πάτρας-Τμήμα Βιολογίας, Πάτρα 2008.
* ΥΠΕΧΩΔΕ-Φορέας Διαχείρισης Λιμνοθάλασσας Μεσολογγίου, *Λιμνοθάλασσα Μεσολογγίου-Αιτωλικού. Διαδρομή στο χρόνο, στο χώρο, στο λόγο, στις τέχνες*, Αθαν. Παλιούρας (επιμ. έκδ.), Τυπογραφείο Typorama-Agenda, Πάτρα 2009. ISBN 978-960-89724-1-4.

## Εξωτερικοί σύνδεσμοι
* Iστοσελίδα Φορέα Διαχείρισης Λιμνοθάλασσας Μεσολογγίου . fdlmes.gr. Ανακτήθηκε: 19/03/2015.
* ΦΙΛΟΤΗΣ - Βάση Δεδομένων για την Ελληνική Φύση: Νησίδα Κλείσοβα και λιμνοθάλασσα Κλείσοβας. filotis.itia.ntua.gr. Ανακτήθηκε: 14/02/2011.
* Λιμνοθάλασσα Κλείσοβας. wikimapia.org

Κατηγορία:Λιμνοθάλασσες της Αιτωλοακαρνανίας
Κατηγορία:Περιφερειακή ενότητα Αιτωλοακαρνανίας
Κατηγορία:Δήμος Ιεράς Πόλεως Μεσολογγίου
Τουρλίδα (νησίδα)

thumb|408x408px|Τουρλίδα. Το λιμανάκι.|εναλλ.=
thumb|409x409px|Καλύβες - πελάδες (τα σπίτια των ψαράδων).
Η **Τουρλίδα** είναι κατοικημένη νησίδα του Πατραϊκού κόλπου. Απέχει περίπου 5 χλμ. νότια από το Μεσολόγγι και 2 ν.μ. ανατολικά από τη νησίδα Άγιος Σώστης. Εδώ βρίσκεται και η λεγόμενη "Μαύρη Αλυκή" του Μεσολογγίου, σε αντιδιαστολή με τη "Λευκή", λόγω της χαμηλότερης ποιότητας αλατιού που παράγεται.

## Ιστορία
Πήρε το όνομά της από ένα είδος θαλασσινών πουλιών που υπήρχαν εκεί, τις "τουρλίδες".

Η Τουρλίδα μέχρι το 1885 ήταν νησί, την χρονιά εκείνη κατασκευάστηκε δρόμος με την επιχωμάτωση της θάλασσας, για την κατασκευή του δρόμου χρησιμοποιήθηκαν τα υλικά από τις εκσκαφές που έγιναν για την κατασκευή του λιμανιού. Λόγω της κατασκευής οδικού δικτύου το 1885 από το Μεσολόγγι προς την Τουρλίδα, η Λιµνοθάλασσα   της Κλείσοβας διαχωρίζεται πλέον από το υπόλοιπο οικοσύστημα της λιμνοθάλασσας Μεσολογγίου.
## Ο οικισμός Τουρλίδα
Ο ομώνυμος οικισμός στην εθνική απογραφή του 2011 είχε 15 μόνιμους κατοίκους.

## Λοιπά στοιχεία
Το 2004 διεξήχθη ο πρώτος κολυμβητικός διάπλους τεσσάρων χιλιομέτρων από το Βασιλάδι στην Τουρλίδα και τανάπαλιν με την ονομασία "Μιαούλια". Από το Σεπτέμβρη του 2020 λειτουργεί σε πολύ κοντινή του οικισμού παραθαλάσσια τοποθεσία το μοναδικό στην Ελλάδα θεματικό μουσείο άλατος, το Μουσείο Άλατος Μεσολογγίου.

## Προστατευόμενη τοποθεσία
Η περιοχή είναι προστατευόμενος βιότοπος του δικτύου Natura 2000 με κωδικό GR2310001. Στα προστατευόμενα είδη χλωρίδας περιλαμβάνονται τα ενδημικά: Σαλβινία η πλέουσα, Οφρύς η αργολική, κ.α. Στην πανίδα περιλαμβάνονται: αβλέφαροι, χωματόφρυνοι, πράσινοι φρύνοι, Ευρωπαϊκοί δενδροβάτραχοι, οχιές, πράσινες θαλασσοχελώνες, λαφιάτες, χαλκούχες λύκαινες του έλους (πεταλούδες), ρινοδέλφινα, κ.α. Επίσης, τα ψάρια: σαρδελομάνες, ζαχαριάς, τριχωνοβελονίτσες, λουρωγοβιοί,  γλανίδια, κ.α.

## Διοικητικά - Πληθυσμιακά στοιχεία
Ως ξεχωριστός οικισμός αναφέρεται για πρώτη φορά το 1961 να απογράφεται στο δήμο Ιεράς Πόλεως Μεσολογγίου στον οποίο υπάγεται μέχρι σήμερα.

### Απογραφές πληθυσμού

## Συλλογή φωτογραφιών

Αρχείο:Messolonghi Lagoon "Pelades" houses.jpg|Πελάδες
Αρχείο:Τουρλίδα 3.jpg|Ορνιθοπανίδα της Τουρλίδας
Αρχείο:Τουρλίδα 2.jpg
Αρχείο:Τουρλίδα αργά το απόγευμα.jpg
Αρχείο:Μεσολόγγι Τουρλίδα 01.jpg
Αρχείο:Tourlida-Nisida.jpg
Αρχείο:MESOLOGGI ΜΕΣΟΛΟΓΓΙ-ΤΟΥΡΛΙΔΑ1.jpg


## Παραπομπές


## Πηγές
* Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, *Εφημερίδα της Κυβερνήσεως της Ελληνικής Δημοκρατίας*, τχ. 2ο, φ. 3465 (28 Δεκεμβρίου 2012).

## Εξωτερικοί σύνδεσμοι
* Iστοσελίδα Φορέα Διαχείρισης Λιμνοθάλασσας Μεσολογγίου . fdlmes.gr. Ανακτήθηκε: 19/03/2015.
* Ιστοσελίδα για την Τουρλίδα Μεσολογγίου. tourlida.gr. Ανακτήθηκε: 14/02/2011.

Κατηγορία:Νησιά του Πατραϊκού κόλπου
Κατηγορία:Δήμος Ιεράς Πόλεως Μεσολογγίου
Εβυθός

Ο **Εβυθός** είναι πολύ μικρή λίμνη στο Νομό Ηλείας. Βρίσκεται 1,5 χιλιόμετρο βόρεια του Τραγανού Ηλείας εντός ιδιόκτητου αγρού. Ονομάζεται και "Του παπά τ’ αλώνια".

## Γενικά στοιχεία
Είναι μια λίμνη με κυκλικό σχήμα. Το όνομά της είναι μάλλον παραφθορά της λέξης "άβυθος" γιατί σύμφωνα με λαογραφικές παραδόσεις φέρεται να μην έχει βάθος. 

Ο γνωστός πεζογράφος Ανδρέας Καρκαβίτσας, που γεννήθηκε στα Λεχαινά τα οποια βρίσκονται πολύ κοντά στη περιοχή, έγραψε το διήγημα *Ο Εβυθός*.

## Παρατηρήσεις
Δεν πρέπει να συγχέεται με τη λίμνη Άβυθος (Μεγάλη Άκωλη) στην Κεφαλλονιά ούτε με την περιοχή Άβυθος ή Άβυδος (Άκολη) στο Αίγιο.

## Παραπομπές


## Πηγές
* Περιβαλλοντική Ομάδα 1ου Ενιαίου Λυκείου Αμαλιάδας (επιμ.), *Το νερό ως στοιχείο της φύσης και ως σύμβολο*, Αμαλιάδα 2006.

## Εξωτερικοί σύνδεσμοι
* Εβυθός ένα παράξενο γεωλογικό Φαινόμενο
* Εβυθός, wikimapia.org

Κατηγορία:Λίμνες του νομού Ηλείας
Άβυθος

thumb|Άποψη της λίμνης
Η **Άβυθος** είναι πολύ μικρή λίμνη στην Κεφαλλονιά. Βρίσκεται βορειοδυτικά του Πόρου και είναι κοντά στη µικρή ορεινή κοινότητα Άγιος Νικόλαος. Ονομάζεται και "Άκωλη" ή "Μεγάλη Άκωλη".

Σύμφωνα με λαογραφικά στοιχεία το όνομά της προέρχεται από τη μη εξακρίβωση του βάθους της με επιστημονικά όργανα και γι' αυτό είναι περιφραγμένη και δεν είναι προσιτή στους επισκέπτες. Όμως πλέον το βάθος είναι γνωστό και είναι 11 μέτρα. Η λίμνη έχει δημιουργηθεί από την καρστική αποσάρθρωση του ασβεστολίθου της περιοχής και επικοινωνεί με υπόγεια ύδατα. Αναβλύζει αδιάκοπα νερό. 

## Παρατηρήσεις
Δεν πρέπει να συγχέεται με τη λίμνη Εβυθός στο Νομό Ηλείας ούτε με την περιοχή Άβυθος ή Άβυδος (Άκολη) Αιγίου.

## Παραπομπές


## Εξωτερικοί σύνδεσμοι
* Η αμμουδερή παραλία Άβυθος στην Κεφαλονιά. kefaloniavisit.com. Ανακτήθηκε: 29/10/2017.
* Λίμνη Άβυθος Κεφαλλονιάς. wikimapia.org

Αβυθος
Αβυθος
Προσφυγή στην πλειοψηφία

Η **'προσφυγή στην πλειοψηφία**' είναι μια λογική πλάνη όπου επιχειρείται να αποδειχθεί το αληθινό ενός ισχυρισμού στο γεγονός ότι πολλοί άνθρωποι το αποδέχονται ήδη ως αληθινό. Αυτού του είδους η πλάνη είναι επίσης γνωστή ως «προσφυγή στις μάζες», «προσφυγή στην ομοφωνία» και στα λατινικά «**argumentum ad populum**» (επιχείρημα του λαού) και ο μηχανισμός πίσω της είναι παρόμοιος με τον μηχανισμό της «προσφυγής στην αυθεντία».

Είναι επίσης η βάση μιας σειράς κοινωνικών φαινομένων όπως η διασπορά διαφόρων θρησκευτικών πεποιθήσεων, πολιτικών ή οικονομικών θέσεων. Στην Αμερική βρίσκεται πίσω από το φαινόμενο «επίδραση του βαγονιού» (αγγλικά: bandwagon effect) και στην Κίνα είναι η βάση της παροιμίας «τρεις άνθρωποι φτιάχνουν μια τίγρη» (αγγλικά: three men make a tiger).

## Παραδείγματα
### Πολιτική
*Στην προσπάθεια να πεισθεί κάποιος για την ορθότητα ενός υποψήφιου νομοσχεδίου 
:Εννιά στους δέκα στην εκλογική μου περιφέρεια βρίσκουν το νομοσχέδιο σωστό.
:Εννιά στους δέκα βουλευτές βρίσκουν το νομοσχέδιο δίκαιο.

### Μάρκετινγκ & διαφήμιση
:Η τάδε μάρκα ψυγείου παράγεται από την πρωτοπόρο βιομηχανία ηλεκτρικών ειδών, άρα αγόρασε το γιατί είναι καλό.
:Δείτε την τάδε εκπομπή γιατί βρίσκεται στο νούμερο ένα της τηλεθέασης.

### Άλλα παραδείγματα
:Όλοι οι φίλοι μου το κάνουν, άρα είναι σωστό.
:Όλοι λένε ότι ο ήλιος γυρνάει γύρω από την Γη (πλάνη χιλιάδων χρόνων).
:Όλοι ξέρουν ότι η Γη είναι επίπεδη (πλάνη χιλιάδων χρόνων).
:Τόσοι άνθρωποι πιστεύουν στον θεό, άρα ο θεός υπάρχει. (ο Δίας, Θωρ και άλλες θεότητες που λατρεύονται διαχρονικά από τους ανθρώπους) 
:Τόσοι άνθρωποι καπνίζουν, άρα δεν υπάρχει πρόβλημα με το κάπνισμα 

Οι λαϊκές ρήσεις που συχνά αναφέρονται ως «η σοφία του λαού», εμπίπτουν σε αυτή την κατηγορία λογικής πλάνης γιατί από τους περισσότερους λαμβάνονται «αξιωματικά» ως αληθινές, ακριβώς επειδή έχουν μπει σαν «σοφία» στο υποσυνείδητο του καθενός. Ένα παράδειγμα διαδεδομένης λαϊκής ρήσης είναι «η ελπίδα πεθαίνει τελευταία», η οποία ενώ μπορεί να δώσει επιμονή σε κάποιον που ασχολείται με την επίτευξη ενός στόχου μπορεί σε άλλη περίπτωση να αποτελεί την μόνη κινητήρια δύναμη πίσω από αναζήτηση ακατόρθωτων στόχων.Επιγραμματικά η παραπάνω κινέζικη παροιμία «τρεις άνθρωποι φτιάχνουν μια τίγρη» βγαίνει από το ότι εάν ένας άνθρωπος ακούσει από κάποιον άλλον ότι στο κέντρο μιας μεγάλης πόλης κυκλοφορεί ελεύθερη μια τίγρη τότε δεν θα το πιστέψει. Εάν το ακούσει από δύο θα το λάβει υπόψιν του και εάν το ακούσει από τρεις τότε θα το πιστέψει.

Φυσικά το ότι πολλοί άνθρωποι πιστεύουν σε κάτι δεν σημαίνει ότι ο ισχυρισμός είναι λάθος. Η λογική πλάνη είναι η αποδοχή του ισχυρισμού σαν αλήθεια χωρίς περαιτέρω ανάλυση.

## Δείτε επίσης
*Ad hominem
*Λογικές πλάνες
*Προσφυγή στην αυθεντία
*Προσφυγή στην άγνοια
*Προσφυγή στις επιπτώσεις
*Προσφυγή στην πιθανότητα
*Βεβιασμένη γενικοποίηση

Κατηγορία:Λογική πλάνη
Κατηγορία:Τεχνικές προπαγάνδας
Σκόλλις

Η **Σκόλλις** (εναλλακτικές ονομασίες: *Σκόλλη* ή *Σκόλιο*) είναι επίμηκες βουνό της Αχαΐας, νοτιοδυτικά της Πάτρας και δυτικά του Ερύμανθου, με μέγιστο υψόμετρο στα 1.016 μέτρα περίπου. Άλλες πηγές αναφέρουν υψόμετρο μεταξύ 960-965 μέτρων. Είναι αρκετά γνωστό και ως «Πορτοβούνι» (ή «Πορτέικο») και «Σανταμεριάνικο» (ή «Σανταμέρι») από τις ονομασίες δύο μεγάλων χωριών που βρίσκονται στις πλαγιές του, τις Πόρτες και το Σαντομέρι αντίστοιχα. Στις παρυφές της Σκόλλιδος βρίσκεται επίσης το χωριό Χαραυγή και από την παλιά της ονομασία αποκαλείται και ως «Χατζούρι».

Ο Όμηρος στην Ιλιάδα αναφέρεται στο βουνό με την ονομασία «Ωλένια πέτρα».

## Αθλητικές δραστηριότητες
Είναι ιδιαίτερα γνωστό τα τελευταία χρόνια για τα δύο αναρριχητικά πεδία του, που είναι από τα σημαντικότερα αναρριχητικά πεδία ολόκληρης της Πελοποννήσου. Το ένα πεδίο έχει 80 μέτρα ύψος σε απότομο βράχο και το δεύτερο είναι σε σπηλιά με 45 περίπου μοίρες αρνητική κλίση. Και τα δύο αναρριχητικά πεδία βρίσκονται στα όρια του χωριού Χαραυγή, ενώ αναρριχήσεις γίνονται τόσο στο χωριό Πόρτες όσο και στο χωριό Σανταμέρι. Κοντά στις Πόρτες βρίσκεται το ομώνυμο πεδίο που είναι σε μια απόκοσμη σπηλιά όπου έχουν ανοιχτεί μερικές από τις δυσκολότερες αθλητικές διαδρομές στην Πελοπόννησο αλλά και γενικότερα στην Ελλάδα.. Επίσης, η Σκόλλιδα είναι αρκετά σημαντικός προορισμός για αλεξίπτωτο πλαγιάς, μια πίστα για ανεμοπτερισμό υπάρχει σε πλαγιά νότια του οικισμού του Σανταμερίου.

## Παραπομπές και υποσημειώσεις


## Πηγές
* *Αχαΐα*, Χάρτης του νομού σε κλίμακα 1:100.000 με τη συνεργασία της Τ.Ε.Δ.Κ. Αχαΐας, Road Editions. ISBN 960-8481-98-8. [Χάρτης σχεδιασμένος σε συνεργασία με τη Γεωγραφική Υπηρεσία Στρατού.]
* *Αχαΐα*, Χάρτης του νομού σε κλίμακα 1:100.000, Εκδόσεις Όραμα-Νάκας, Ραφήνα Αττικής, Ιούλιος 2011. ISBN 960-91341-9-X. [Οι χάρτες είναι από πρωτότυπο γεωγραφικό υλικό της Γεωγραφικής Υπηρεσίας Στρατού.]
* *Δήμος Δυτικής Αχαΐας. Ο Δήμος που αξίζει να ζεις*, Τόμος Α΄, Υπεύθυνος έκδοσης: DATA RC ΑΕ, Έκδοση: Δήμος Δυτικής Αχαΐας, Κάτω Αχαΐα 2017. ISBN 978-960-99592-5-4.
* Χρήστου Π. Κορύλλου, ''Χωρογραφία της Ελλάδος''. Α'. ''Νομός Αχαΐας'', Εκ του Τυπογραφείου των Καταστημάτων «Ανέστη Κωνσταντινίδου», Εν Αθήναις 1903.
* Βασίλης Κ. Λάζαρης (επιμ.), *[[Στέφανος Θωμόπουλος|Στέφανου Ν. Θωμόπουλου]] «Ιστορία της Πόλεως Πατρών από αρχαιοτάτων χρόνων μέχρι του 1821». Έκδοση τέταρτη στη δημοτική γλώσσα και με βάση τα χειρόγραφα του συγγραφέα*, Τόμος Α', Αχαϊκές Εκδόσεις, Πάτρα 1998. ISBN 960-7960-08-4.
* Νικόλας Φαράκλας, *[http://elocus.lib.uoc.gr/dlib/b/2/1/metadata-dlib-ca44d62ba718d90ab232568f5269d5d1_1275298105.tkl Η Γεωπολιτική Οργάνωση της Πελοποννησιακής Αχαΐας]*, Πανεπιστήμιο Κρήτης-Τμήμα Ιστορίας και Αρχαιολογίας-Τομέας Αρχαιολογίας και Ιστορίας της Τέχνης, σειρά: Ρίθυμνα-Θέματα Κλασικής Αρχαιολογίας, αρ.9, Ρέθυμνο 2001.

## Βιβλιογραφία
* Αντώνης Καλογήρου, *Τα βουνά δυτικά του Ερυμάνθου*, Εκδόσεις In Path, Αθήνα 2012. ISBN 978-960-9720-00-7.
* 

## Εξωτερικοί σύνδεσμοι
* Η Σκόλλις στο χάρτη. satelliteviews.net. Ανακτήθηκε: 21/07/2011.

Κατηγορία:Βουνά της Αχαΐας
Κατηγορία:Δήμος Ωλενίας
Κατηγορία:Δήμος Δυτικής Αχαΐας